**ΕΝΙΣΧΥΣΗ ΠΤΥΧΙΟΥΧΩΝ ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ**

**Δικαιούχοι:**

1. Άνεργοι πτυχιούχοι τριτοβάθμιας εκπαίδευσης, εγγεγραμμένοι στα μητρώα **ανέργων του ΟΑΕΔ, κατά την υποβολή της αίτησης**.
2. Μισθωτοί (πλήρους ή μερικής ή εποχιακής απασχόλησης)
3. Φυσικά πρόσωπα πτυχιούχοι τριτοβάθμιας εκπαίδευσης, οι οποίοι, **κατά την ημερομηνία δημοσίευσης της Πρόσκλησης**, ασκούν συναφή με την ειδικότητά τους επαγγελματική δραστηριότητα (ως ατομικές επιχειρήσεις) και δεν έχουν σχέση μισθωτής εργασίας, ούτε λαμβάνουν σύνταξη γήρατος.

**I. Εισοδηματικά κριτήρια**

* **Για την κατηγορία των ανέργων και μισθωτών**, ο  μέσος όρος του [**εισοδήματος επιβολής εισφοράς**](http://epan2.antagonistikotita.gr/uploads/Eisodhma_Epivolhs_Eisforas.jpg)για τα φορολογικά έτη 2015, 2014 & 2013, να μην υπερβαίνει ανάλογα με την οικογενειακή τους κατάσταση κατά το φορολογικό έτος 2015 τις 22.000 ευρώ για το ατομικό  εισόδημα  ή τις 35.000 ευρώ για το οικογενειακό εισόδημα.
* **Για την κατηγορία των αυτοαπασχολούμενων**, ισχύουν όσα αναφέρονται παραπάνω καθώς επίσης θα πρέπει και o μέσος όρος του συνόλου των [**ακαθαρίστων εσόδων**](http://epan2.antagonistikotita.gr/uploads/E3_akatharista_esoda.jpg)από επιχειρηματική δραστηριότητα για τα έτη 2015, 2014 & 2013 να μην υπερβαίνει τις **40.000 ευρώ**.

**Επιδοτούνται με ποσοστό 100% στις επιλέξιμες δαπάνες για:**  τη δημιουργία, οργάνωση, υποστήριξη και λειτουργία νέας ή υφιστάμενης επιχείρησης συναφούς με τις σπουδές τους.

**Επιδοτούνται με: 5.000 ευρώ**έως**25.000 ευρώ**για ένα δικαιούχο με ατομική επιχείρηση, έως**40.000 ευρώ** συνεργατικά σχήματα δύο ατόμων, έως **50.000** ευρώ για συνεργασίες τριών ή περισσοτέρων.

**Επιλέξιμες Δαπάνες**

* Λειτουργικά (ενοίκια επαγγελματικού χώρου, δαπάνες ηλεκτρισμού, δαπάνες επαγγελματικής τηλεφωνίας )
* Δαπάνες για αμοιβές τρίτων (νομική, λογιστική υποστήριξη)
* Δαπάνες προβολής, δικτύωσης και συμμετοχής σε εκθέσεις
* Αποσβέσεις παγίων
* Αγορά / Χρηματοδοτική μίσθωση εξοπλισμού – Διαμόρφωση εσωτερικού χρόνου
* Προμήθεια αναλωσίμων
* Ασφαλιστικές εισφορές δικαιούχου (επιχειρηματία / εταίρων)
* Μισθολογικό κόστος για νέα/ες θέση/εις

**Βασικές προϋποθέσεις συμμετοχής:**

**II. Επιδότηση από προγράμματα στο παρελθόν**

Ο ενδιαφερόμενος **να μην έχει ενταχθεί σε συγχρηματοδοτούμενα** προγράμματα με την ιδιότητα του ατομικού επιχειρηματία/επιτηδευματία ή του εταίρου σε επιχορηγούμενη εταιρεία, από την **1/1/2013**, πλην προγραμμάτων κατάρτισης.

**ΙΙΙ. Να μην συμμετέχουν με την ιδιότητα του εταίρου/μετόχου** **σε άλλες επιχειρήσεις** οποιασδήποτε νομικής μορφής από την **1/1/2015**, εξαιρείται η κατοχή μετοχών εταιρειών εισηγμένων στο Χρηματιστήριο.

**IV. Να μην έχουν και την ιδιότητα του ατομικού επιχειρηματία** κατά την υποβολή της αίτησης χρηματοδότησης και να μην έχουν προβεί σε διακοπή της επιχειρηματικής τους δραστηριότητας (ως ατομικοί επιχειρηματίες) από την 1/1/2017 και μέχρι και την ημερομηνία υποβολής της αίτησης χρηματοδότησης.

**3 κύκλοι ηλεκτρονικής υποβολής**

Η έναρξη της ηλεκτρονικής υποβολής ορίζεται**στις 5.7.2017.**  **Η ηλεκτρονική υποβολή** μπορεί να γίνει σε **3 διαφορετικές περιόδους οι οποίες είναι οι εξής:**

* **1η περίοδος υποβολής:**Έναρξη**5.7.2017 -**Λήξη**9.8.2017**
* **2η περίοδος υποβολής:**Έναρξη  **6.9.2017 -**Λήξη**11.10.2017**
* **3η περίοδος υποβολής:**Έναρξη**8.11.2017 -**Λήξη**13.12.2017**

**Σημεία Ιδιαίτερης Προσοχής**

**ΙII.** **Κάθε δυνητικός δικαιούχος, έχει δικαίωμα υποβολής σε μια μόνο περίοδο υποβολής αιτήσεων.**  Δυνητικοί δικαιούχοι **οι οποίοι έχουν ενταχθεί στο πλαίσιο του Α' κύκλου της Δράσης**, **δεν έχουν δικαίωμα υποβολής στο πλαίσιο του Β' κύκλου της Δράσης,** επί ποινής απόρριψης της υποβληθείσας αίτησης χρηματοδότησης στο Β' κύκλο της Δράσης.